Polisie vat hele kluis toe man nie wapens wou oorhandig | Netwerk24
12 Julie 2020 13:02
Die Wes-Kaapse polisie het Saterdag in 'n verklaring gesê dié stap is gedoen as deel van die voorkoming van geweld teen vroue en kinders.
Die polisie se eenheid teen gesinsgeweld is Vrydagoggend na die man se huis om 'n beskermingsbevel op hom te bedien. Die man het geweier om sy vuurwapen te oorhandig of sy kluis oop te maak.
Die vuurwapen waarop die polisie beslag gelê het. Foto: SAPD
Die polisie het die vuurwapenkluis na die Milnerton-polisiekantoor geneem en dit daar oopgemaak. Beslag is gelê op ammunisie van vuurwapens van verskeie kalibers, asook 'n vuurwapen waarvoor die man 'n lisensie het.
Hy is ook in hegtenis geneem in verband met 'n klag wat in Junie teen hom ingedien is.
Die man verskyn Maandag in die landdroshof in Kaapstad op 'n aanklag van die rig van 'n vuurwapen en die besit van ammunisie.